**SKLONIDBA IMENICA – ponavljanje (2 sata) – 30. i 31.3.**

1. aktivnost - Rebusi

Riješi rebus!

Strojno generirani zamjenski tekst:
2 
Ministarstvo 
znanosti 
obrazovanja 
3 
2 
3 
2 
3 
4 
Projekt Podréka provedbi 
Cjelovite kurikularne 
reforme (CKR) 

1. Aktivnost - Ponovi padeže

Zaigraj kviz u Kahoot-u kojim ćeš ponoviti sadržaje učenja o padežima.

<https://play.kahoot.it/#/k/bc89467d-98aa-427b-99db-5a929bac5b55>

1. aktivnost - Igra pamćenja

U igri pamćenja spoji kartice. Otkrij na polju dvije kartice. Na jednoj je kartici rečenica s deblje otisnutom imenicom, a na drugoj je kartici padež u kojem se deblje otisnuta imenica nalazi.

<https://learningapps.org/watch?v=ptsxgnmpn18>

4.aktivnost- Sklonidba imenica – umna mapa

**Nacrtaj u bilježnicu**, bez pomoći udžbenika, **umnu mapu** koja pokazuje koje si sadržaje učenja usvojio. Središnja je tema sklonidba imenica iz koje se grana sedam podtema (padeži). Zapiši pitanja i pomoćnu riječ za padež, primjer imenice muškog, ženskog i srednjeg roda.

**Aktivnost će se smatrati završenom ako umnu mapu fotografiraš i pošalješ učiteljici kao PRIVATNU PORUKU NA YAMMER DO SUTRA (31.3.).**

**\*Matej rješava svoj listić u bilježnicu. Ako želi, može pokušati riješiti i ove zadatke.**

5.aktivnost- Sklonidba imenica – riješi kvizove

Kako bi ponovio sklonidbu imenica, riješi kvizove na sljedećim poveznicama:

<https://wordwall.net/hr/resource/425067/sklonidba-imenica>

<https://wordwall.net/hr/resource/552562/hrvatski-jezik/sklonidba-imenica>

<https://wordwall.net/hr/resource/791886/sklonidba-imenica>

<https://wordwall.net/hr/resource/789241/hrvatski-jezik/sklonidba-imenica>

6.aktivnost- Sklonidba imenica – radna bilježnica

Riješi u radnoj bilježnici zadatke 1., 2., 3., 4., 5. na 52., 53., 54. Stranici.

**Riješene zadatke NE TREBAŠ slati učiteljici.**

**Učiteljica vjeruje da si sve zadatke napravio/napravila odgovorno i savjesno.**

**\*Matej rješava kvizove te 1. i 4. zadatak u radnoj bilježnici.**

**Marko Novosel, Bojan Šalamon, Ante Pecotić, IGRAJ, MOJA HRVATSKA (2 sata) – 1.4.**

**HRVATSKA ČITANKA 5, 58.str.**

1. **aktivnost: slušanje zvučnoga zapisa pjesme *Igraj, moja Hrvatska***

Poslušajte pjesmu na poveznici: <https://www.youtube.com/watch?v=FgMi9xsY-Ew>



Odaberi odgovarajući crtež kojim bi izrazio dojam koji je na tebe ostavila pjesma te ga precrtaj u bilježnicu.

**2. aktivnost: razumijevanje slušanoga (usmeno odgovori na pitanja)**

Kakve slike zamišljaš dok slušate pjesmu?

U kojim se stihovima ili izrazima očituje ljubav i privrženost prema Hrvatskoj i reprezentaciji? Komentiraj ih svojim riječima. Navedi sportove čija bi ovo mogla biti navijačka pjesma.

Koje su ljepote Hrvatske istaknute u pjesmi? **Objasni izraz *tvoje boje*** *(***zapiši u bilježicu**).

Kako navijač u pjesmi bodri igrače?

Kakav bi trebao biti navijač koji bodri igrače svoje momčadi? Navedi njegove dobre, poželjne postupke.

**3. aktivnost: obrada novih sadržaja (popularna kultura)**

Zašto se ova navijačka pjesma sviđa mnogim ljudima? Objasni svoje mišljenje.

Kako nazivamo kulturu koja se sviđa mnogim ljudima?

Što je trenutno popularno među mladima? **Navedi primjere (zapiši u bilježnicu**).

**Zapiši u bilježnicu:**

**Marko Novosel, Bojan Šalamon, Ante Pecotić,   
*Igraj, moja Hrvatska***

− osjećaji: ponos, sreća, zadovoljstvo, zanos

− pjesma iskazuje ljubav prema Hrvatskoj i reprezentaciji

− ljepote Hrvatske: sve gore, plavo more, tvoje boje

− tvoje boje: crven – bijel − plav

− **popularna kultura**: ono što se sviđa mnogim ljudima

1. **aktivnost: izrada stripa**

|  |
| --- |
| Nacrtaj strip kojim ćeš prikazati kako bi se navijači trebali ponašati dok bodre svoj omiljeni klub ili reprezentaciju. Strip neka sadrži 4 – 6 kvadrata. Nacrtaj likove, u *oblačiće* upišite njihov govor, a iznad crteža možeš napisati pripovjedačeve riječi. |

**Strip ne trebaš slati učiteljici.**

**5. aktivnost: lista samoprocjene**

Provedi samoprocjenu prema navedenim smjernicama.

|  |  |  |  |
| --- | --- | --- | --- |
| **√** | **u potpunosti** | **djelomice** | **trebam popraviti** |
| **aktivnost** |  |  |  |
| **primjena znanja** |  |  |  |
| **izrada stripa** |  |  |  |

**6.aktivnost: Napiši sastavak o temi *Moj najdraži sport.***

Slijedi smjernice:

− predstavi sport – pojedinačni ili momčadski, mjesto igranja, potrebnu opremu

− navedi najvažnija pravila sporta, tijek igre/natjecanja

− opiši svoj odnos prema sportu, svoja iskustva kao sportaša i/ili gledatelja

-sastavak neka sadrži 100 riječi

**Aktivnost će se smatrati završenom ako sastavk pošalješ učiteljici kao PRIVATNU PORUKU NA YAMMER DO SUTRA (2.4.).**


* **MATEJ IZRAĐUJE STRIP OD 3 KVADRATA**
* **MATEJ PIŠE SASTAVAK OD 50-70 RIJEČI**

**TOMISLAV DOMOVIĆ, HRVATSKA (1 sat) – 2.4.**

**HRVATSKA ČITANKA 5, str.52.**

1. **AKTIVNOST**

Riješi rebuse. Rješenja rebusa riječi su kojima ljudi nazivaju svoju zemlju rođenja.

**1.**  

Rebusi se nalaze na digitalnoj platformi.

**2. aktivnost: čitanje pjesme**

Kako doživljavaš pjesmu:

a) kao pjesnikov izraz ponosa i privrženosti domovini

b) kao pjesnikov izraz zabrinutosti za domovinu?

Objasnite odgovor svojim riječima.

**3.aktivnost: razumijevanje pročitanoga**

**Usmeno odgovori na pitanja:**

Koja obilježja Hrvatske pjesnik ističe?

S čim uspoređuje veličinu Hrvatske? Objasni usporedbu.

Promisli o stihovima: „tko te takvu može sačuvati / uistinu te zaslužujeˮ pa objasnite njihovo značenje. Koju osobinu hrvatskoga naroda ističe pjesnik?

Objasni pjesničku sliku u kojoj pjesnik slikovito izražava što vidi kada dobro pogleda. Koje dijelove ljudskoga tijela pridaje zemlji? Kojim bojama možete predočiti tu pjesničku sliku?

1. **aktivnost: obrada novih sadržaja (domoljubna pjesma)**

Zašto pjesnik kaže da će „umrijeti u pijesku tvoga jezikaˮ?

U kojim stihovima otkrivaš pjesnikovu neizmjernu ljubav prema Hrvatskoj? Izreci temu pjesme.

Kako bi nazvao lirsku pjesmu u kojoj pjesnik izražava ljubav prema domovini, narodu, jeziku, povijesnim osobama ili događajima?

**U bilježnicu zapiši:**

**TOMISLAV DOMOVIĆ, HRVATSKA**

− usporedba: „mala kao zmajev naprstak”

− pjesničke slike: „oči tvojeg moraˮ

„uho tvoje zemljeˮ preneseno značenje

„krvotok tvojih rijekaˮ

− **domoljubna pjesma**: vrsta lirske pjesme u kojoj pjesnik izražava ljubav prema domovini, narodu, jeziku, povijesnim osobama ili događajima

1. **aktivnost: pisanje činkvine**

Napišite činkvinu na temu *Hrvatska*. Činkvina je pjesma od pet stihova.

Uputa za pisanje činkvine:

1. stih Jednom riječju (imenicom) izreci temu pjesme.

2. stih Navedi dva pridjeva kojima ćeš pobliže označiti temu (prvu riječ).

3. stih Trima glagolima izreci radnje koje povezuješ s temom.

4. stih Izrazom od četiriju riječi izreci osjećaje koje pjesma pobuđuje.

5. stih Peti je stih sažetak pjesme, bit, osnovna misao. Izrazi je jednom riječju (imenicom).

**Aktivnost će se smatrati završenom ako ČINKVINU fotografiraš i pošalješ učiteljici kao PRIVATNU PORUKU NA YAMMER DO SUTRA (2.4.).**

* **MATEJ NE RJEŠAVA 6. AKTIVNOST, UČI PJESMU IZRAŽAJNO ČITATI.**
* **U BILJEŽNICU ZAPISUJE KOJE BI ZNAMENITOSTI SVOJEGA KRAJA POKAZAO GOSTIMA? NA KOJA BI IH MJESTA ODVEO?**